Държавен вестник, бр. 10, 2012 г., стр. 31

БРОЙ  10	
Д Ъ Р Ж А В Е Н  В Е С Т Н И К 	
СТР.  31  
5. Изисквания към материалната база
Обучаващата институция трябва да осигури 
учебни кабинети за осъществяване на обучението 
по теория, а за обучението по практика – учебни 
работилници или базови обекти (предприятия), 
при предварително сключени договори.
Учебните кабинети трябва да имат: работно 
място за всеки обучаван (работна маса и стол), 
работно място за обучаващия (работна маса и 
стол), учебна дъска, шкафове, екрани и стойки 
за окачване на табла, дъска за писане, други 
средства за обучение и дидактическа техника; 
учебни помагала – демонстрационни макети и 
модели; реални образци; онагледяващи табла; 
учебни видеофилми; програмни продукти.
В учебните работилници се провежда обуче­
нието по практика на професията. Необходимо 
е да бъдат оборудвани с машини и съоръжения, 
както и със съответни помагала, съобразно усво­
яваната професия и специалности. Те трябва да 
осигуряват работни места за всички обучавани, 
както и едно работно място за обучаващия. Не­
обходим е индивидуален шкаф за разполагане 
на инструментите; цялостен комплект техниче­
ска документация (инструкционни карти и др.); 
съблекалня за момчета и отделно за момичета; 
складови помещения.
Работилницата да бъде оборудвана със след­
ните ръчни инструменти: кирка, лопата, чапа, 
подбивка, тесла, чук, мистрия, либела, лата, 
шаблон, калибър, отвес, метър, ролетка, гребло, 
трион и др.
6. Изисквания към обучаващите по теория и 
практика
Професионалната подготовка по професията 
„Пътен строител“ се извършва от лица с обра­
зователно-квалификационна степен „магистър“, 
„бакалавър“ по специалности от професионално 
направление „Архитектура, строителство и геоде­
зия“ от област на висше образование „Технически 
науки“ от Класификатора на областите на висше 
образование и професионалните направления, 
приет с ПМС № 125 от 2002 г. (ДВ, бр. 64 от 
2002 г.), и съответстващи на учебните предме­
ти (модули) от задължителната професионална 
подготовка.
652
НАРЕДБА № 9
от 9 януари 2012 г.
за придобиване на квалификация по профе­
сията „Кинолог“
Раздел I
Общи положения
Чл. 1. С тази наредба се определя Държав­
ното образователно изискване (ДОИ) за при­
добиването на квалификация по професията 
621130 „Кинолог“ от област на образование 
„Селско, горско и рибно стопанство“ и профе­
сионално направление 621 „Растениевъдство 
и животновъдство“ съгласно Списъка на 
професиите за професионално образование и 
обучение по чл. 6, ал. 1 от Закона за профе­
сионалното образование и обучение.
Чл. 2. Държавното образователно изис­
кване за придобиването на квалификация 
по професията 621130 „Кинолог“ съгласно 
приложението към тази наредба определя из­
искванията за придобиването на втора степен 
на професионална квалификация за специал­
ността 6211301 „Отглеждане на кучета“ и трета 
степен на професионална квалификация за 
специалността 6211302 „Специализирано обу­
чение и селекционно развъждане на кучета“. 
Чл. 3. Въз основа на ДОИ по чл. 1 и рам­
ковите програми по чл. 10, ал. 3, т. 2 и 3 от 
Закона за професионалното образование и 
обучение се разработват учебен план и учебни 
програми за обучението по специалностите 
по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определя 
равнището на задължителната професио­
нална подготовка в края на обучението по 
професията, което гарантира на обучаемия 
възможност за упражняване на професията 
621130 „Кинолог“. 
(2) Държавното образователно изискване за 
придобиването на квалификация по професи­
ята „Кинолог“ определя общата, отрасловата 
и специфичната задължителна професионална 
подготовка за професията, както и задължи­
телната чуждоезикова подготовка по профе­
сията и избираемата подготовка. 
(3) Съдържанието на всеки вид задължи­
телна професионална подготовка по ал. 2 
включва:
1. необходимите професионални компе­
тенции (знания, умения и професионално-
личностни качества); 
2. тематичните области, от които се фор­
мира съдържанието на учебните предмети/
модули.
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработването и утвърждаването на учеб­
ните планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.